# E E L N Õ U

## NARVA LINNAVALITSUS

#### K O R R A L D U S

Narva \_\_\_\_.12.2016. a nr \_\_\_\_\_ - k

### Narvas Linda tänav 4 hoones

### asuvate ruumide tasuta kasutusse andmine

### (MTÜ SOPHIA)

1. **ASJAOLUD JA MENETLUSE KÄIK**

Narva Linnavalitsusele laekus MTÜ SOPHIA, registrikood 80162627, taotlus, milles palutakse anda määramata ajaks tasuta kasutusse Narvas Linda tänav 4 hoones 5. korrusel asuvad ruumid nr 15-17, 24-27, üldpindalaga 275,0 m2, laste televisiooni- ja kinostuudio asutamiseks.

MTÜ SOPHIA tegeleb kultuurilis-valgustusliku tegevusega vene rahvuskultuuri säilitamiseks Narva linna noorte seas.

MTÜ SOPHIA stuudio „Illusioon“ (Sankt-Peterburg) osavõtul algatab piirkonnas ainulaadse projekti „Laste televisiooni- ja kinostuudio“.

Stuudio tegevuse põhieesmärgiks on laste ja noorukite näitlemise ja ajakirjanduse alane kasvatus, nende loovuste avamine televisiooni valdkonnas.

MTÜ SOPHIA taotlust arutati Narva Linnavalitsuse linnavarakomisjoni koosolekul 20.09.2016 (protokoll nr 12) ning otsustati:

1. Nõustuda MTÜ SOPHIA taotlusega ning anda MTÜ-le SOPHIA, registrikood 80162627, avalikku enampakkumist korraldamata määramata ajaks tasuta kasutusse Narvas Linda tänav 4 hoones 5. korrusel asuvad ruumid nr 15-17, 24-27, üldpindalaga 275,0 m2, laste televisiooni- ja kinostuudio asutamiseks.

2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

**2. ÕIGUSLIKUD ALUSED**

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka *Kord*) § 5 lg 1 p 3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra § 621 sätestab, et Korra §-is 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.

2.2. Korra § 46 lg 4 ja § 7 lg 2 p 3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra § 47 sätestab, et linnavara enampakkumiseta kasutusse andmise otsustus võetakse vastu Korra punkti § 5 (§ 5 lg 1 p 3 alapunkt b) alusel.

2.3. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Linda tänav 4 hoone bilansiline valdaja.

2.4. Korra § 7 lg 2 ja § 7 lg 2 p 3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.

##### 3. OTSUS

3.1. Anda MTÜ-le SOPHIA, registrikood 80162627, avalikku enampakkumist korraldamata määramata ajaks tasuta kasutusse Narvas Linda tänav 4 hoones 5. korrusel asuvad ruumid nr 15-17, 24-27, üldpindalaga 275,0 m2 laste televisiooni- ja kinostuudio asutamiseks.

3.2. Narva Linnavalitsuse Arhitektuuri- ja Linnaplaneerimise Ametil sõlmida MTÜ-ga SOPHIA punktis 3.1 nimetatud ruumi tasuta kasutamise leping.

**4. RAKENDUSSÄTTED**

* 1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks MTÜ-le SOPHIA.
  2. Korraldus jõustub seadusega sätestatud korras.
  3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Tarmo Tammiste

Linnapea Ants Liimets

Linnasekretär